open-index/open-wikipedia-markdown huggingface dataset:
בייבי טייט

**טייט סקויה פאריס** (נולדה ב-13 במאי 1996), הידועה באופן מקצועי בשם **בייבי טייט** (לשעבר **יאנג בייבי טייט**), היא ראפרית, זמרת, ופזמונאית אמריקאית, בתה של הזמרת דיון פאריס. בשנת 2015 הוציאה את פרויקט הבכורה שלה, *[[ROYGBIV]]*, וזכתה לתשומת לב ופופולריות הודות לסינגל "I Am" בהשתתפות פלו מילי שהפך ויראלי, והמיני-אלבום *After the Rain*. בשנת 2019 הושמע שירה "Beckham" בפרק הראשון של סדרת הטלוויזיה האמריקאית "אופוריה". בשנת 2021 חתמה בייבי טייט על חוזה הקלטות עם וורנר רקורדס, וב-29 באוקטובר 2021 הוציאה את סינגל הבכורה שלה תחת חברת תקליטים גדולה, "Pedi".

## ראשית חייה
טייט סקויה פאריס נולדה בשנת 1996 באטלנטה, ג'ורג'יה, לזמרים דיון פאריס ודייוויד ריאן האריס. בצעירותה היה לה קשר מועט עם אביה, אך אמה תמכה בשאיפותיה המוזיקליות. היא החלה לרקוד ולנגן בפסנתר בגיל צעיר, ולמדה להפיק ביטים בגיל 13.

## קריירה
בראשית הקריירה המוזיקלית שלה, פעלה תחת שם הבמה יאנג בייבי טייט. בנובמבר 2015 פרסמה את המיני-אלבום הראשון שלה, *ROYGBIV*. שנה לאחר מכן, בדצמבר 2016, הוציאה את המיני-אלבום *YBTXMAS* לחג המולד. בתחילת 2019 פרסמה סרט קצר שהופק לכבוד אלבום הבכורה שלה, *Girls* שיצא בפברואר 2019 וזכה לביקורות חיוביות. ב-XXL ציינו את האלבום כאחד מפרויקטי ההיפ הופ הטובים ביותר של 2019.

ביולי 2019 הוציאה יאנג בייבי טייט גרסת כיסוי לסינגל "Megatron" של ניקי מינאז'. בשנת 2020 הודיעה שחתמה על חוזה הקלטות עם חברת התקליטים Raedio של איסה ריי, והוציאה שני סינגלים שנכללו בפסקול סדרת הטלוויזיה "לא בטוחה". ב-30 באפריל 2020 פרסמה את הסינגל "Damn Daniel" בשיתוף עם הראפרית הבריטית ברי ראנוויי. ב-4 בדצמבר 2020 פרסמה את המיני-אלבום השישי שלה, *After the Rain*, בו נכללו הסינגלים "Rainbow Cadillac" ו-"I Am" בהשתתפות פלו מילי. ב-21 במאי 2021 יצאה מהדורת הדלוקס של המיני-אלבום, ובה הסינגל "Eenie Meenie".

בסוף 2021 קיצרה האמנית את שם הבמה שלה ל"בייבי טייט". ביולי 2021 הצטרפה בייבי טייט לעונה העשירית בסדרת הריאליטי *Love & Hip Hop: Atlanta* של VH1. בשנת 2022 הופיעה בייבי טייט כמופע הפתיחה בלג הצפון אמריקאי בסיבוב ההופעות *Crash: The Live Tour* של הזמרת צ'ארלי XCX.

## השפעות
בייבי טייט ציינה את ניקי מינאז', מיגוס, פיוצ'ר, גוצ'י מיין, סיסי פניסטון ואמה דיון פאריס כהשפעותיה המוזיקליות.

## דיסקוגרפיה
* 2019: *[[Girls (אלבום של יאנג בייבי טייט)|Girls]]*

## קישורים חיצוניים

* 

## הערות שוליים

קטגוריה:ראפריות אמריקאיות
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:מפיקות היפ הופ אמריקאיות
קטגוריה:אמריקאיות שנולדו ב-1996
ג'נסילה מירטזאי

**ג'נסילה מורטזאי** (באלבנית: **Xhensila Myrtezaj**; נולדה ב-3 באפריל 1993) היא זמרת ויזמית אלבנית.

## ביוגרפיה וקריירה
מירטזאי נולדה ב-9 באפריל 1993 בטירנה, אלבניה, להורים אלבנים, שהתגרשו כשהייתה ילדה. בגיל צעיר היא למדה בליציום ג'ורדן מיסג'ה בטירנה. היא התפרסמה בזכות תוכנית הכישרונות *Ethet e së premtes mbrëma*, בה השתתפה בגיל ארבע-עשרה. היא גם השתתפה בתוכנית הליהוק *Top Fest* עם השיר "".

ב-2009 היא הופיעה ב-*Top Fest 6* עם השיר "Ekzistoj", אך לא העפילה לגמר. בשנת 2010 מירטזאי ביצעה את "" ב-*Top Fest 7*. בשנת 2011 היא השתתפה ב-*Top Fest 8* עם השיר "Engjëlli" וזכתה בפרס בקטגוריית "השיר הטוב ביותר בתחום הפופ/R&B". בדצמבר 2011, מירטזאי השתתפה בבחירה המוקדמת של אלבניה לאירוויזיון 2012, בפסטיבלי אי קנגס עם השיר "Lulet mbledh për hënën". היא הגיעה לגמר התחרות שם סיימה במקום השלושה-עשר הכללי.

בנובמבר 2016, היא הוציאה את "Uh Baby" עם הזמרת הקוסובו-אלבנית קידה. ביוני 2018 היא ביצעה את "Çika Çika" עם ארדיאן בויופי. השיר הזה צבר למעלה מ-100 מיליון צפיות ביוטיוב. הם גם הוציאו ביחד את "Panorama" ביולי 2020 שצבר יותר מ-60 מיליון צפיות באותה העת.

מירטזאי נחשבת לאחת מהזמרות הפופולריות באלבניה בין השנים 2015–2022. שיריה דורגו לעיתים תכופות במצעד הרשמי של המדינה.

## חיים אישיים
מירטזאי נשואה לקומיקאי והזמר האלבני בס קאלאקו, ששניהם המירו את דתם לקתוליות. ב-12 ביולי 2018, היא ילדה את בתם אייקה. בדצמבר 2022, פורסם כי הזמרת ובעלה מתמודדים עם חילוקי דעות בנוגע למערכת היחסים ביניהם תוך אפשרות לגירושים. במרץ 2024 הודיעו בני הזוג באינטרנט שהם התגרשו.

## קישורים חיצוניים

## הערות שוליים

קטגוריה:זמרות אלבניות
קטגוריה:יזמות אלבניות
קטגוריה:מוזיקאיות אלבניות
קטגוריה:אלבניות שנולדו ב-1993
לירון שמם

**לירון שמם** (נולדה ב-26 במאי 1980) היא עיתונאית ישראלית בחדשות 13.

## ביוגרפיה
שמם היא נכדתו של יוסף גוטפרוינד, שהיה אחד הנרצחים בטבח הספורטאים באולימפיאדת מינכן.

שמם החלה את עבודתה העיתונאית כתלמידת תיכון בשנת 1996 בעיתון "כל העיר" בירושלים. בהמשך, שימשה ככתבת במספר עיתונים נוספים. ביניהם, "רייטינג", "העיר" ו"את", והייתה כתבת תרבות ומגזין בחדשות ערוץ עשר.

בשנת 2011 הצטרפה ל"מאקו" והייתה לכתבת מגזין בתוכניות שונות בקשת 12. ביניהן "אנשים" ו"ערב טוב עם גיא פינס" וכן, בחדשות סוף השבוע של חדשות 12.

בפברואר 2023 הצטרפה לחדשות 13 ככתבת מגזין במהדורת השבת.

## חיים אישיים
שמם נשואה, יש לה שני ילדים והיא מתגוררת בתל אביב.

## קישורים חיצוניים

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי תיכון הראל (מבשרת ירושלים)
קטגוריה:סגל רייטינג
קטגוריה:סגל כל העיר
קטגוריה:סגל העיר
קטגוריה:סגל ערוץ עשר
קטגוריה:סגל קשת
קטגוריה:סגל חדשות 13
קטגוריה:ישראליות שנולדו ב-1980
קטגוריה:ישראלים שנולדו ב-1980
קידה (זמרת)

**אורכידאה לאטיפי** (באלבנית: **Orhidea Latifi**; נולדה ב-21 בדצמבר 1997) הידועה באופן מקצועי בשם **קידה**, היא זמרת קוסובו-אלבנית.

## ביוגרפיה וקריירה
קידה נולדה בשם אורכידאה לאטיפי ב-21 בדצמבר 1997 למשפחה אלבנית בעיר פרישטינה, אז חלק מסרביה ומונטנגרו, קוסובו של היום. ביולי 2020, הסינגלים שלה "Paranoia" ו-"Pishmon" בהשתתפות הראפר הקוסובו-אלבני מוזיק הגיעו למקום הראשון באלבניה והגיעו בשיאם למקום ה-56 וה-98 בשווייץ, בהתאמה.

בהשפעת מוזיקת פופ ו-R&B, הסינגל הבא שלה "Drunk" הגיע בשיאו למקום השביעי בארץ הולדתה. קידה הוציאה את אלבום האולפן הראשון שלה, *Orchidé*, ב-21 בדצמבר 2021. ביוני 2021, הסינגל המוביל מתוכו "Lila" בהשתתפות הראפר הגרמני סמרה הגיע למקום העשירי באלבניה והגיע בשיאו ל-35 העליונים באוסטריה, גרמניה ושווייץ. הסינגל העוקב, "Dale" עם הזמרים הקוסובו-אלבניים בוטרינט אימרי ולדרי ולה הגיע בשיאו למקום הראשון במצעד האלבני המקומי ביולי 2021.

בין להיטיה הידועים ביותר נמנה "Uh Baby" שיצא ביחד עם הזמרת האלבנית ג'נסילה מירטזאי.

## דיסקוגרפיה
### אלבומי אולפן
* 2021: *Orchide*

## קישורים חיצוניים

## הערות שוליים

קטגוריה:מוזיקאיות אלבניות
קטגוריה:זמרות אלבניות
קטגוריה:אלבניות שנולדו ב-1997
רג'ינדרה קמפבל

**רג'ינדרה קמפבל** (באנגלית: **Rajindra Campbell**; נולד ב-29 בפברואר 1996) הוא אתלט ג'מייקני, זוכה מדליית ארד אולימפית (פריז 2024) בהדיפת כדור ברזל.

## ביוגרפיה
### 2023
בחודש מאי זכה קמפבל באליפות ג'מייקה בהדיפת כדור ברזל בשיא אישי חדש של 21.31 מטר. בתחרות שנערכה במדריד בחודש יולי קבע בהדיפת כדור ברזל שיא ג'מייקה חדש של 22.22 מטר.

באליפות העולם שנערכה בבודפשט שבהונגריה באוגוסט סיים במקום 12 בהדיפת כדור ברזל לאחר שלא הצליח לקבוע תוצאה בגמר.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום 16 בהדיפת כדור ברזל לאחר שלא הצליח לקבוע תוצאה.

#### מדליית ארד אולימפית
באולימפיאדת פריז שנערכה באוגוסט זכה במדליית ארד בהדיפת כדור ברזל בתוצאה של 22.15 מטר, אחרי ראיין קראוזר (22.90 מטר) וג'ו קובץ' (22.15 מטר), שניהם מארצות הברית.

## שיאים אישיים
### אצטדיון
* הדיפת כדור ברזל: 22.22 מטר (2023), **שיא ג'מייקה**

### אולם
* הדיפת כדור ברזל: 22.16 מטר (2024), **שיא ג'מייקה**

## קישורים חיצוניים

## הערות שוליים

קטגוריה:הודפי כדור ברזל
קטגוריה:אתלטים ג'מייקנים
קטגוריה:אתלטים באולימפיאדת פריז (2024)
קטגוריה:משתתפים ג'מייקנים באולימפיאדת פריז (2024)
קטגוריה:זוכי מדליית ארד אולימפית: אתלטיקה
קטגוריה:נושאי דגל ג'מייקה באולימפיאדה
קטגוריה:ג'מייקנים שנולדו ב-1996
מעיין זיקרי

**מעיין זיקרי** היא טניסאית ישראלית נציגת ישראל ל.

## ביוגרפיה
נולדה בחולון, בגיל עשר זיקרי נפצעה קשה ב-2013 בתאונה בפארק שעשועים ורגלה נקטעה.

שיחקה כדורסל בכיסאות גלגלים בנבחרת העתודה של ישראל והשתתפה בשנת 2017 באליפות אירופה.

בגיל 15 עברה לשחק טניס כיסאות גלגלים במסגרת מרכז הספורט לנכים של [אילן].

בשנת 2024 דורגה במקום ה-29 בעולם אחרי שניצחה באליפות שוודיה בטניס כיסאות גלגלים. ביולי 2024 זכתה בקריטריון ההשתתפות במשחקים הפאראלימפיים בפריז.

כיום מדורגת במקום ה-16 בעולם.

## קישורים חיצוניים
* פרופיל אישי באתר איגוד הטניס העולמי
* 
* 
* 

## הערות שוליים

קטגוריה:טניסאיות פאראלימפיות ישראליות
קטגוריה:טניסאים נכים ישראלים
קטגוריה:שחקניות כדורסל בכיסאות גלגלים ישראליות
קטגוריה:ספורטאים ישראלים במשחקים הפאראלימפיים פריז (2024)
קטגוריה:טניסאים במשחקים הפאראלימפיים פריז (2024)
קטגוריה:ספורטאי איל"ן
קטגוריה:ישראליות שנולדו ב-2003
קטגוריה:ישראלים שנולדו ב-2003
בטרכוטומוס

**בטרכוטומוס** (שם מדעי: *Batrachotomus*) הוא סוג של זוחל גדול נכחד מקבוצת הארכוזאוריה, אשר התקיים במשך הטריאס התיכון שלפני 242 עד 237 מיליון שנה מזמננו באירופה.

סוג זה תואר בידי החוקר דייוויד גוואר  ב-1999 על סמך ממצאי מאובנים שהתגלו קרוב לכפר "Kupferzell" בבאדן-וירטמברג שבדרום גרמניה ונכלל בו מין יחיד – **Batrachotomus kupferzellensis**.

משמעות שמו היא מיוונית עתיקה ופירושה: "βάτραχος" – צפרדע, "tome/τομή" – חותך. כלומר: "חותך צפרדעים". את השם הוא קיבל עקב ממצאים מהם נראה שטרף את הדו-חי הקדום מסטודונזאורוס, שהתקיים לצידו.

## תיאור
זוחל זה היה דומה מעט לתנינאי קדום בעל גפיים חזקות שהתאימו לתנועה מהירה ביבשה. במראהו דמה מאוד לפוסטוסוכוס ולפרסטוסוכוס.

אורכו הגיע ל-6 מטרים, מה שמרמז שהיה טורף-על באזור חיותו בדרום גרמניה הקדומה. הוא היה בעל שכבת לוחיות אוסטאודרם על גבו ועד לזנבו. ככל הנראה הוא לא יכל לנוע על שתיים עקב הלוחיות אך עדיין היה זריז מאוד. הגולגולת שלו הייתה גדולה וחזקה באורך של 40 עד 50 ס"מ והייתה בעלת חללים גדולים מעל הלסת העליונה. היו לו מספר שיניים דחוסות ולא שוות בגודלם וצורתם כאשר הלסת התחתונה הייתה קטנה מעט מהעליונה והכילה שיניים יותר קטנות.

הטורף הקדום התקיים לצד דגים קדומים, זוחלים ימיים, דו-חיים כמו המסטודונזאורוס באזור של צמחייה עשירה ולחה.

## ראו גם
*דקוריסוכוס

## קישורים חיצוניים

## הערות שוליים

קטגוריה:פסאודוסוכיה
קטגוריה:בעלי חיים שחיו בטריאס תיכון באירופה
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1999
פפי ליטמן

**פפי ליטמן** (ביידיש: פּעפּי ליטמאַן, נולדה **פשה כהנא**; סביב 1874 – 13 בספטמבר 1930) הייתה זמרת וודוויל ביידיש, קרוס-דרסרית, המזוהה עם תנועת ה'''בראָדער זינגער'''. ליטמן הובילה להקת תיאטרון נודדת פופולרית ברחבי אירופה כשהיא מבצעת שירים סאטיריים ביותר לבושה כיהודי חסידי. כיוון שהרבתה להופיע מחופשת לנער צעיר או גבר מגונדר היא נחשבת למעין דראג קינג מוקדם. סגנון השירה האנרגטי והווירטואוזי שלה מונצח בתקליטים רבים שהקליטה, שגם מהווים עדות לחיים היהודיים במזרח אירופה באותה תקופה.

## ראשית חייה
ליטמן נולדה סביב 1874 להורים יהודים עניים בעיר טרנופול אשר במזרח גליציה (כיום באוקראינה). בצעירותה עבדה ליטמן כמשרתת בפנסיון תיאטרלי שניהלו הוריו של מקס באדין, ששנים אחר כך נהיה שחקן באמריקה. מאחר שהיה לה קול טוב, היא התחברה עד מהרה עם הוודווילים היידישים הנודדים הידועים – הבראדער זינגער.

פפי התחתנה עם מנהיג תזמורת ובראדער זינגער, יעקב ליטמן, והצטרפה ללהקה. לאחר זמן קצר ולאור ההצלחה שלה היא עמדה בראש הלהקה. באותה תקופה לנשים היה אסור ללבוש מכנסיים, אך ליטמן הובילה את להקתה במזרח אירופה, מופיעה כגבר חסיד לבושה במכנסיים.

## קריירה
היא הופיעה בגרמניה, בהונגריה ובפולין והגיעה גם לארצות הברית שם הקליטה תקליטים. במהלך מלחמת העולם הראשונה הופיעה ליטמן בעיקר באודסה ובסביבתה, שם מצאה קהל חסידים בחוגים ספרותיים. היא התארחה לעיתים קרובות אצל הסופר והעורך ביידיש דוד פרישמן והסופר מנדלי מוכר ספרים.

היא ביצעה שירים קומיים, סטיריים, לעיתים גסים, ביידיש במבטא גליציאני, לפעמים בצורה גרמנית של יידיש הנקראת , שנועדה לעקוף את ההגבלות והצנזורה האנטישמית.

## מותה
ב-1928 ליטמן ערכה סיבוב הופעות שכלל את וינה, קרלסבאד, מרינבאד ופולין, ובסופו חזרה לוינה. בווינה היא חלתה, ואושפזה לתקופה מסוימת בבית חולים רוטשילד בווינה, שם היא נפטרה ב-13 בספטמבר 1930, בעוני. הלווייתה נערכה בארגונו של איגוד אמני היידיש של וינה וחלקת קבורתה נתרמה על ידי הקהילה היהודית.

## קישורים חיצוניים

* הקלטות של פפי ליטמן ביוטיוב

## הערות שוליים

קטגוריה:שחקני תיאטרון יידיש
קטגוריה:יהודים גליציאנים
קטגוריה:ילידי 1874
קטגוריה:נפטרים ב-1930
קטגוריה:יהודים אוסטרו-הונגרים
מארק האנה

**מרקוס אלונזו האנה** (באנגלית: **Marcus Alonzo Hanna**; 24 בספטמבר 1837 – 15 בפברואר 1904) היה איש עסקים ופוליטיקאי אמריקאי חבר המפלגה הרפובליקנית שכיהן כסנאטור מטעם מדינת אוהיו וכיו"ר הוועדה הרפובליקנית הלאומית. הוא היה חברו ובן בריתו הפוליטי של הנשיא ויליאם מקינלי והוא ניהל את מערכות הבחירות שלו בבחירות לנשיאות ארצות הברית ב-1896 וב-1900.

## ביוגרפיה
האנה נולד ב (כיום ליסבון), אוהיו, ארצות הברית ב-24 בספטמבר 1837. בנעוריו עברה משפחתו לעיר המתפתחת קליבלנד ב-1852, שם למד בבית ספר תיכון עם ג'ון ד. רוקפלר, שבהמשך יהפכו לחברים לאורך כל שנות חייהם. הוא סולק מלימודיו ונכנס לעסק המסחרי המשפחתי. הוא שירת זמן קצר במהלך מלחמת האזרחים האמריקנית והתחתן עם שרלוט רודס. אביה, דניאל רודס, לקח את האנה לעסק שלו לאחר המלחמה. עד מהרה הפך לשותף בעסק, שצמח לתחומי עניין רבים, בעיקר בפחם ובברזל. הוא הפך למיליונר עד ליום הולדתו ה-40, והפנה את תשומת לבו לפוליטיקה.

למרות מאמציו של האנה, לא הצליח הסנאטור מטעם אוהיו ג'ון שרמן להשיג את המועמדות הרפובליקנית לנשיאות בבחירות ב-1884 וב-1888. לאחר ששרמן כבר היה מבוגר מדי מכדי להיחשב כמתמודד, פעל האנה למען ויליאם מקינלי. בשנת 1895 עזב האנה את הקריירה העסקית שלו כדי להקדיש עצמו למערכת הבחירות של מקינלי לנשיאות. האנה שילם את כל ההוצאות כדי שמקינלי יזכה במועמדות הרפובליקנית בשנה שלאחר מכן, למרות שהוא בכל מקרה היה המועמד המוביל. מנגד, המפלגה הדמוקרטית העמידה מטעמה את חבר הקונגרס לשעבר מטעם מדינת נברסקה ויליאם ג'נינגס ברייאן. גיוס הכספים של האנה שבר שיאים, וברגע שההתלהבות הציבורית הראשונית מבראיאן וממצע הבחירות שלו פחתה, מקינלי נבחר לנשיאות.

לאחר שסירב לשאת תפקיד בקבינט מונה האנה לסנאטור מטעם אוהיו לאחר ששרמן מונה למזכיר המדינה של ארצות הברית; הוא נבחר מחדש לסנאט ב-1898 וב-1904. לאחר רצח מקינלי ב-1901 פעל האנה לבניית תעלה בפנמה, ולא במקומות אחרים במרכז אמריקה, כפי שהוצע קודם לכן. הוא נפטר ב-15 בפברואר 1904, וזכור בשל תפקידו בבחירתו של מקינלי לנשיאות, הודות לקריקטורות שהכתירו אותו כמאסטר הפוליטי של מקינלי.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1837
קטגוריה:אמריקאים שנפטרו ב-1904
מרקוס רות'

**מרקוס רות**' (בנורווגית: **Markus Rooth**; נולד ב-22 בדצמבר 2001) הוא אתלט נורווגי, אלוף אולימפי (פריז 2024) בקרב עשר.

## ביוגרפיה
בת דודתו היא האתלטית אנדראה רות' .

### 2019
#### מדליית ארד באליפות אירופה עד גיל 20
באליפות אירופה עד גיל 20 שנערכה בבורוס שבשוודיה ביולי זכה במדליית ארד בקרב עשר בשיא אישי חדש של 7,692 נקודות.

### 2021
#### מדליית ארד באליפות אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקרב עשר בשיא נורווגיה עד גיל 23 חדש של 7,967 נקודות.

### 2023
#### אלוף אירופה עד גיל 23
באליפות אירופה עד גיל 23 שנערכה באספו שבפינלנד ביולי זכה במדליית זהב בשיא אליפות ושיא נורווגיה חדשים של 8,608 נקודות.

באליפות העולם שנערכה בבודפשט שבהונגריה באוגוסט סיים במקום שמיני בקרב עשר בתתוצאה של 8,491 נקודות.

### 2024
באליפות העולם באולם שנערכה בגלאזגו שבממלכה המאוחדת במרץ השתתף בקרב שבע, אך לא סיים את התחרות.

#### אלוף אולימפי
באולימפיאדת פריז שנערכה באוגוסט זכה במדליית זהב בקרב עשר בשיא אישי חדש של 8,796 נקודות, לפני ליאו נויגבאוור מגרמניה (8,748 נקודות) ולינדון ויקטור מגרנדה (8,711 נקודות).

## שיאים אישיים
### אצטדיון
* ריצת 100 מטר: 10.71 שניות (2024)
* ריצת 400 מטר: 47.69 שניות (2024)
* ריצת 1500 מטר: 4:29.66 דקות (2023)
* ריצת 110 מטר משוכות: 14.23 שניות (2023)
* קפיצה לגובה: 2.03 מטר (2023)
* קפיצה במוט: 5.30 מטר (2024)
* קפיצה לרוחק: 8.01 מטר (2024)
* הדיפת כדור ברזל: 15.52 מטר (2024)
* זריקת דיסקוס: 49.80 מטר (2024)
* הטלת כידון: 66.87 מטר (2024)
* קרב עשר: 8,796 נקודות (2024)

## קישורים חיצוניים

## הערות שוליים

קטגוריה:אתלטים נורווגים
קטגוריה:אלופים אולימפיים: קרב-10 וקרב-5 (גברים)
קטגוריה:מתחרים בקרב עשר באולימפיאדת פריז (2024)
קטגוריה:נורווגים שנולדו ב-2001
Uh Baby

"**Uh Baby**" (בעברית: "**הו מותק**") הוא שיר שהוקלט על ידי הזמרת הקוסובו-אלבנית קידה, בהשתתפות הזמרת האלבנית ג'נסילה. הוא יצא לאור ב-9 בנובמבר 2016, בהוצאת חברת התקליטים ZzapnChriss Onrecords, כסינגל שלא מתוך אלבום. את השיר כתבה קידה.

השיר הגיע למקום הראשון במצעד הסינגלים האלבני וזכה להצלחה רבה במדינה.

## רקע וכתיבה
השיר נכתב על ידי קידה והופק על ידי ZzapnChriss. את הבית הראשון מבצעת קידה והיא חוזרת על השורות: . בהמשך לכך, היא אומרת:  ואחריה מתחילה לשיר ג'נסילה: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות.

## וידאו קליפ
הווידאו קליפ הרשמי של השיר פורסם ב-9 בנובמבר 2016.

נכון לאוגוסט 2024 עומד מונה הצפיות של הקליפ על למעלה מ-55 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:דואטים
קטגוריה:שירים באלבנית
קטגוריה:שירים באנגלית
קטגוריה:שירים מרובי שפות
קטגוריה:שירים על כאב לב
קטגוריה:שירים על פרידה
ג'סמין מור

**ג'סמין מור** (באנגלית: **Jasmine Moore**; נולדה ב-1 במאי 2001) היא אתלטית אמריקאית, זוכת מדליית ארד אולימפית (פריז 2024) בקפיצה משולשת. מתחרה גם בקפיצה לרוחק.

## ביוגרפיה
מור נולדה בגרנד פריירי שבטקסס, ארצות הברית.

### 2021
באולימפיאדת טוקיו שנערכה ביולי-אוגוסט סיימה במקום 23 בקפיצה משולשת בתוצאה של 13.76 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום 13 בקפיצה לרוחק בתוצאה של 6.60 מטר, ובמקום 13 בקפיצה משולשת בתוצאה של 14.24 מטר.

### 2023
באליפות העולם שנערכה בבודפשט שבהונגריה באוגוסט סיימה במקום עשירי בקפיצה לרוחק בתוצאה של 6.54 מטר, ובמקום 11 בקפיצה משולשת בתוצאה של 13.54 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיימה במקום חמישי בקפיצה משולשת בתוצאה של 14.15 מטר.

#### מדליית ארד אולימפית
באולימפיאדת פריז שנערכה באוגוסט זכתה במדליית ארד בקפיצה משולשת בתוצאה של 14.67 מטר, אחרי תיאה לפונד מדומיניקה (15.02 מטר) ושניקה ריקטס מג'מייקה (14.87 מטר).

## שיאים אישיים
### אצטדיון
* קפיצה משולשת: 15.12 מטר (2023)
* קפיצה לרוחק: 7.03 מטר (2023)

## קישורים חיצוניים

קטגוריה:אמריקאים ילידי טקסס
קטגוריה:קופצות משולשת
קטגוריה:קופצות לרוחק אמריקאיות
קטגוריה:אתלטיות אמריקאיות
קטגוריה:אתלטיות אפרו-אמריקאיות
קטגוריה:קופצות משולשת באולימפיאדת טוקיו (2020)
קטגוריה:קופצות אמריקאיות באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:אתלטיות אמריקאיות באולימפיאדת פריז (2024)
קטגוריה:זוכות מדליית ארד אולימפית אמריקאיות: אתלטיקה
קטגוריה:טקסס: אתלטים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
הכוחות המזוינים של אלג'יריה

**הכוחות המזוינים של אלג'יריה** הידועים בשם הצבא הלאומי העממי (ANP), הם אחד הכוחות המרכזיים בצפון אפריקה. הם נוסדו לאחר העצמאות של אלג'יריה מצרפת בשנת 1962, ויועדו להגן על הרפובליקה ולשמור על הסדר הציבורי. בתקופת מלחמת האזרחים האלג'יראית, הצבא היה גורם מרכזי במאבק נגד קבוצות איסלאמיסטיות רדיקליות ושמר על היציבות במדינה.

הכוחות המזוינים כוללים את כוחות הקרקע האלג'יריים, חיל האוויר האלג'ירי, חיל הים ואת כוח ההגנה האווירית של אלג'יריה. לפני הקמת הצבא הנוכחי, הכוחות הצבאיים האנטי-קולוניאליים הורכבו מיחידות צבאיות קונבנציונליות שנוצרו בשכנות מרוקו ותוניסיה במהלך מלחמת העצמאות של אלג'יריה.

## מבנה וארגון
הצבא האלג'ירי מחולק לכמה זרועות עיקריות: חיל הרגלים, חיל השריון, חיל האוויר, חיל הים וכוחות הביטחון הפנים. הצבא מורכב מכ-325,000 חיילים סדירים וכ-135,000 אנשי מילואים, בנוסף לכ-150,000 חיילים בכוחות הביטחון הפנים. חיל האוויר האלג'ירי מחזיק ביותר מ-600 כלי טיס, כולל מטוסי קרב, מטוסי תקיפה ומסוקים. חיל הים מפעיל מספר פריגטות, קורבטות וצוללות לשמירה על הגבולות הימיים של המדינה.

## משימות ופעולות
הצבא האלג'ירי עוסק במגוון פעולות לשמירה על ביטחון המדינה. בשנת 2023, הצבא נלחם בהצלחה בטרור ובפשיעה מאורגנת, כולל נטרול 16 טרוריסטים ומעצר של 2,723 סוחרי סמים. כמו כן, הכוחות החרימו כמויות גדולות של נשק וסמים (NDMT News). בנוסף, הצבא מתמודד עם אתגרים כמו הגירה בלתי חוקית ואיומים אזוריים, ומבצע פעולות להגנת מתקני הנפט והגז של המדינה.

## תקציב ופיתוח
תקציב הביטחון של אלג'יריה הוא מהגבוהים באזור, ומגיע לכ-9.3 מיליארד דולר בשנה, שהם כחמישית מהוצאות הציבוריות של המדינה. השקעה זו משקפת את השינוי בדוקטרינה הצבאית של אלג'יריה, המותאמת לאיומים הביטחוניים החדשים, כולל התחזקות ההשפעה של ישראל באזור והסכסוך עם מרוקו. הצבא משקיע ברכישת מערכות נשק חדשות, שדרוג ציוד והכשרת חיילים כדי להתמודד עם איומים אלו.

## ספקים וציוד
הספקים העיקריים של הציוד הצבאי של אלג'יריה הם ברית המועצות לשעבר, והרפובליקה העממית של סין. מאז הכרזת עצמאותה בשנות ה-60, לא ידוע על בסיסים זרים שהורשו לפעול באלג'יריה, אם כי בשנות ה-70 וה-80 היו יועצים צבאיים סובייטיים רבים במדינה. מאז 2001, שיתוף הפעולה הביטחוני עם ארצות הברית גבר, וכוחות אמריקאיים לקחו חלק במשימות אימונים בדרום סהרה של המדינה.

ספק נוסף של נשק לאלג'יריה הוא צרפת. צרפת ואלג'יריה שומרות על קשר הדוק מאז תקופת הקולוניאליזם הצרפתי באלג'יריה, וצרפת מספקת נשק ושריון לכוחות האלג'יריים. באוקטובר 2009 דווח כי אלג'יריה ביטלה עסקת נשק עם צרפת בשל נוכחות חלקים ישראליים.

בשנת 2006, הזמינה אלג'יריה טילים נגד מטוסים ארוכי טווח מדגם S-300PMU2 מרוסיה. באותה שנה, נרכשו ציוד צבאי רב מרוסיה כדי לשדרג את הארסנל הקונבנציונלי של המדינה. רכישות אלו כללו עסקה של חיל האוויר האלג'ירי לקנות 28 מטוסי קרב Su-30MKA ו-36 מטוסי קרב MiG-29SMT בעלות של עד 3.5 מיליארד דולר. אולם, מטוסי ה-MiG-29 הוחזרו לרוסיה בפברואר 2008 בשל איכות מבנה נמוכה, והוחלפו ב-16 מטוסי Su-30MKA חדשים (The New Arab).

לאלג'יריה גם תעשייה צבאית מקומית קטנה. הצבא מייצר רובים מדגם AK-47 ו-AKM-47, ברישיון מרוסיה וסין, וכן רקטות RPG ואת אקדח Caracal ברישיון מאיחוד האמירויות.

## קישורים חיצוניים

## הערות שוליים

קטגוריה:צבאות מודרניים
קטגוריה:אלג'יריה: היסטוריה צבאית
קטגוריה:אלג'יריה: צבא וביטחון
פמילוק

[ממוזער|250x250 פיקסלים|פמילוק בעיר [רודה שלונסקה]]
ממוזער|250x250 פיקסלים|מסגרות חלון אדומות האופייניות לפמילוקים
**פמילוק** (בפולנית: **familok**) הוא סוג של בית רב-משפחתי, שתוכנן במקור עבור פועלים ובני משפחותיהם, בעיקר כורי פחם. פמילוקים רבים נבנו בסוף המאה ה-19 ותחילת המאה ה-20 בערים ובעיירות של חבל שלזיה.

"פמילוק" הוא הביטוי המקומי השלזי למבנה הגרמני המקורי: "Familien-Block" (בית דירות משפחתי).

בין המקומות הבולטים שבהם יש פמילוקים: שכונת ניקיסשוביץ בקטוביץ, קולוניית זגורצלץ בביטום, קולוניית אמה ברדלין, ורודה שלונסקה. מחוץ לחבל שלזיה ישנם פמילוקים גם בצ'כיה במחוז קרווינה בבוהומין, ובמחוז מורביה-שלזיה.

במספר עיירות נאבקים פעילי שימור על שימורם של הפמילוקים בשל משמעותם ההיסטורית.

## קישורים חיצוניים

* פמילוקס ותיקים בשכונת ניקישוביץ בקטוביץ בשחור-לבן

קטגוריה:גרמניה: אדריכלות
קטגוריה:טיפוסי מבנים
קטגוריה:בתי מגורים
פייג' מאדן

**פייג' מאדן** (באנגלית: **Paige Madden**; נולדה ב-22 באוקטובר 1998) היא שחיינית אמריקאית, זוכת מדליית ארד אולימפית (פריז 2024) במשחה ל-800 מטר חופשי ופעמיים ברציפות סגנית אלופה אולימפית (טוקיו 2020 ופריז 2024) במשחה שליחות 4x200 מטר חופשי.

## ביוגרפיה

### 2021
#### סגנית אלופה אולימפית
באולימפיאדת טוקיו האי זכתה במדליית כסף במשחה שליחות 4x200 מטר חופשי ביחד עם אליסון שמיט, קייטי מקלאפלין וקייטי לדקי בתוצאה של 7:40.73 דקות, אחרי הרפובליקה העממית של סין שקבעה שיא עולם חדש של 7:40.33 דקות נולפני אוסטרליה (7:41.29 דקות). נוסף לכך, היא סיימה במקום שביעי במשחה ל-400 מטר חופשי בתוצאה של 4:06.81 דקות, בשלב המוקדמות היא קבעה תוצאה של 4:03.98 דקות ועלתה למשחה הגמר מהמקום השביעי.

### 2023
ב שנערכו בסנטיאגו דה צ'ילה, צ'ילה בשנת 2023 היא זכתה ב-4 מדליות, 3 זהב ו-1 כסף. מדליות זהב במשחה ל-400 מטר חופשי בשיא משחקים חדש של 4:06.45 דקות, במשחה ל-800 מטר חופשי (8:27.99 דקות) ובמשחה שליחות 4x200 מטר חופשי. מדליית כסף במשחה שליחים משולב 4x100 מטר חופשי לאחר ששחתה בשלב המוקדמות.

### 2024
באולימפיאדת פריז שנערכה בסוף יולי תחילת אוגוסט 2024 זכתה בשתי מדליות, כסף וזהב. מדליית כסף במשחה שליחות 4x200 מטר חופשי ביחד עם קלייר ויינסטין, קייטי לדקי וארין גמל בתוצאה של 7:40.86 דקות, אחרי אוסטרליה שקבעה שיא אולימפי חדש של 7:38.08 דקות ולפני הרפובליקה העממית של סין (7:42.34 דקות), כשחיינית שנייה היא קבעה ב"זינוק שליחות" תוצאה של 1:55.63 דקות. מדליית ארד במשחה ל-800 מטר חופשי בשיא אישי חדש של 8:13.00 דקות, אחרי קייטי לדקי (8:11.04 דקות) ואריארן טיטמוס מאוסטרליה (8:12.29 דקות). נוסף לכך, היא סיימה במקום שישי במשחה ל-400 מטר חופשי בתוצאה של 4:02.26 דקות.

## שיאים אישיים
### בריכה אולימפית
* 200 מטר חופשי: 1:56.36 דקות (2024)
* 400 מטר חופשי: 4:02.08 דקות (2024)
* 800 מטר חופשי: 8:13.00 דקות (2024)
### בריכת 25 מטר
* 200 מטר חופשי: 1:53.01 דקות (2021)
* 400 מטר חופשי: 3:59.58 דקות (2021)

## ראו גם

## קישורים חיצוניים

קטגוריה:אמריקאים ילידי אלבמה
קטגוריה:מוביל (אלבמה): אישים
קטגוריה:שחייניות חופשי
קטגוריה:שחייניות אולימפיות אמריקאיות
קטגוריה:זוכות מדליית ארד אולימפית אמריקאיות: שחייה
קטגוריה:זוכות מדליית כסף אולימפית אמריקאיות באולימפיאדת טוקיו (2020): שחייה
קטגוריה:שחייניות אמריקאיות באולימפיאדת פריז (2024)
קטגוריה:אלבמה: שחיינים
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
הדיוויזיה ה-242 (האימפריה הגרמנית)

**הדיוויזיה ה-242 (ה[[וירטמברג|ווירטמברג]]ית)** (בגרמנית: **242. (Württembergische) Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

הדיוויזיה הוקמה ב-16 בינואר 1917, והייתה חלק מהגל הגדול האחרון של דיוויזיות חדשות שהוקמו במהלך מלחמת העולם הראשונה. הדיוויזיה הוצבה תחת פיקודו של גוטהולד אלכסנדר פון ארפף, והורכבה במהלך החודשיים הבאים מגורמים מיחידות אחרות. היא התבססה על רגימנט הרגלים ה-127 (וירטמברג ה-9) מממלכת וירטמברג, וכן מפקדת בריגדה מדיוויזיית רגלים סדירה של וירטמברג. לכך נוספו שני רגימנטים רגלים של וירטמברג שזה עתה גויסו, יחד עם פרשים, ארטילריה, הנדסה ויחידות תמיכה. הדיוויזיה נחשבה לדיוויזיית רגלים של וירטמברג וקיבלה את כוחותיה הראשוניים ומחליפים מאותה ממלכה.

הדיוויזיה נכנסה לתעלות בגזרה שקטה של לורן במרץ 1917, ולאחר תקופה של היכרות, נשלחה להילחם בקרב השני על האן, שנקרא גם הקרב השלישי על שמפאן. את שארית 1917 ואת החלק הראשון של 1918 בילתה בלוחמת חפירות ליד ריימס ובקרב הגנה ליד ורדן. ב-1918 השתתפה הדיוויזיה במתקפת האביב הגרמנית, באזור מונטדידייה-נויון. הדיוויזיה הייתה במגננה לאחר מכן, כולל במהלך מתקפת מאה הימים של מדינות ההסכמה. לאחר המלחמה חזרו חיילי הדיוויזיה לגרמניה, וב-8 במאי 1919 פורקה הדיוויזיה.

בשנת 1917, המודיעין של בעלות הברית דירג את הדיוויזיה כדיוויזיה טובה עם מורל גבוה, אך עד 1918 היא דורגה כדיוויזיה מדרגה שלישית.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

242
242
הדיוויזיה ה-215 (האימפריה הגרמנית)

**הדיוויזיה ה-215** (בגרמנית: **215. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-8 בספטמבר 1916 בחזית המערבית, אך הועברה לחזית המזרחית בתחילת נובמבר 1916. כאן נשארה ככוח כובש באוקראינה עד תום המלחמה. לאחר תום המלחמה חזרו חיילי הדיוויזיה לגרמניה, וב-16 במרץ 1919 פורקה הדיוויזיה.

## מפקדים
* גנרל-מיור אוטו אולריך (7 בספטמבר – 9 בספטמבר 1916)
* גנרל-לויטננט תאודור פון ורניץ (10 בספטמבר 1916 – 16 במרץ 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

215
215
Hymne à l'amour

"**Hymne à l'amour**" (בעברית: "**המנון לאהבה**") הוא סינגל שהוקלט על ידי הזמרת הצרפתייה אדית פיאף. את השיר הוציאה בשנת 1950 לאור חברת התקליטים פתה רקורדס. נכתב על ידי פיאף והולחן על ידי מרגריט מונו.

פיאף ביצעה את השיר בסרט המוזיקלי הצרפתי *Paris chante toujours*, שעלה לאקרנים ב-1951.

במרוצת השנים יצאו גרסאות כיסוי רבות. הוא בוצע גם בטקס הנעילה של אולימפיאדת טוקיו (2020) ב-2021 ובטקס הפתיחה של אולימפיאדת פריז 2024 על ידי סלין דיון.

## הגרסה המקורית
מילות השיר נכתבו על ידי פיאף ללחן שחיברה מרגריט מונו. זהו שיר אהבה המוקדש לבן-זוגה, המתאגרף הצרפתי מרסל סרדן, שנהרג ב-28 באוקטובר 1949 מתאונת מטוס בדרכו מפריז לניו יורק. "Hymne à l'amour" הוקלט ב-2 במאי 1950. הוא נכלל במספר אלבומיה: *Edith Piaf* (1953), *Le Tour de Chant d'Édith Piaf a l'Olympia - No. 2* (1956) ו-*Le Tour de Chant d'Édith Piaf a l'Olympia - No. 3* (1958).

## גרסאות כיסוי באנגלית
"Hymne à l'amour" תורגם לאנגלית על ידי בן חסותה של פיאף, אדי קונסטנטין, כ-"Hymn to Love", גרסה שהופיעה באלבום *La Vie En Rose / Édith Piaf Sings In English* משנת 1956 וב-*[[At Last]]* של סינדי לאופר.

הוא עובד גם ל-"If You Love Me (Really Love Me)", שנכתב על ידי ג'פרי פרסנוס. בשנת 1954 הקליטה קיי סטאר את הגרסה, שהגיעה בשיאה למקום הרביעי במצעדי הבילבורד עבור השירים הנמכרים ביותר בחנויות תקליטים והשירים המנוגנים ביותר בג'וקבוקסים. נוסף, היא הגיעה למקום ה-20 ברשימת "התקליטים הפופולריים ביותר של 1954 על פי מכירות קמעונאיות" וברשימת "התקליטים הפופולריים ביותר של 1954 על פי השמעות בג'וקבוקסים". בשנת 1976 הוציאה מרי הופקין את גרסתה, שהגיעה למקום ה-32 במצעד הסינגלים הבריטי..

## בטקס פתיחת אולימפיאדת פריז 2024
ב-26 ביולי 2024 ביצעה סלין דיון את השיר מן הקומה הראשונה של מגדל אייפל לרגל טקס הפתיחה של אולימפיאדת פריז 2024. זו הייתה הופעתה הפומבית הראשונה מאז 2020 ומאז שאובחנה עם תסמונת האדם הנוקשה ב-2022.

## הגרסה העברית
ביולי 1990 תרגם אהוד מנור את "Hymne à l'amour", וקרא לגרסתו "המנון לאהבה". היא נכללה באלבומה הרביעי של קורין אלאל, "שפת אימי".

## קישורים חיצוניים

## הערות שוליים

קטגוריה:שירי אדית פיאף
קטגוריה:שירי קורין אלאל
קטגוריה:שירים בצרפתית
קטגוריה:שירים שתורגמו מצרפתית לעברית
קטגוריה:שירי אהבה
Let It Be Me

"**Let It Be Me**" (בעברית: "**תני לזה להיות אני**") הוא סינגל שהוקלט על ידי האחים אברלי. את השיר הוציאה בשנת 1960 לאור חברת התקליטים קדנס רקורדס כגרסת כיסוי לשיר הצרפתי "Je t'appartiens" משל ז'ילבר בקו ופייר דלנואה. "Je t'appartiens" פורסם ב-1955 כסינגל רק בצרפת.

## על השיר
"Let It Be Me" מבוסס על "Je t'appartiens", אשר נכתב על ידי ז'ילבר בקו ופייר דלנואה. הוא בוצע על ידי בקו, ופורסם כסינגל דרך חברת היז מאסטרס ווייס בשנת 1955.

ארצ'י בלייר, מפיק אמריקאי, הציע לאחים אברלי להקליט את גרסתם האנגלית לשיר, וכך נעשה בדצמבר 1959 בניו יורק. בהקלטה השתתפו גם הגיטריסטים הווארד קולינס, בארי גלבריית' ומונדל לואו; הבסיסט לויד טרומן, הפסנתרן האנק רולנד והמתופף ג'רי אליסון. בשנת 1960 פורסמה הגרסה כסינגל מסחרי על ידי קדנס רקורדס. הבי-סייד שלו היה "Since You Broke My Heart".

ביולי 1990 תרגם אהוד מנור את הגרסה המקורית לעברית. תרגומו פורסם כסינגל מתוך אלבום האולפן הרביעי של הזמרת הישראלית קורין אלאל, "שפת אימי".

## מיקומי שיא

## קישורים חיצוניים

## הערות שוליים

קטגוריה:סינגלים מ-1960
קטגוריה:סינגלים מ-1990
קטגוריה:שירי קורין אלאל
קטגוריה:שירים באנגלית
קטגוריה:שירים בצרפתית
קטגוריה:שירים שתורגמו מצרפתית לעברית
קטגוריה:סינגלים בהוצאת CBS ישראל
קטגוריה:שירי רוד סטיוארט
מיניות הצמח

[ממוזער|250x250 פיקסלים| תקריב של פרח ''שלומברגרה'' (קקטוס חג המולד או החג), המראה חלק [עלי (צמחים)|מהגינוציום (הסטיגמה וחלק מהסגנון גלויים) והאבקנים המקיפים אותו]]
**מיניות הצמח** היא חקר הצורה והמבנה הפיזיים (מורפולוגיה) של אותם חלקים של צמחים הנוגעים ישירות או בעקיפין לרבייה מינית. בין כל היצורים החיים, הפרחים, שהם מבני הרבייה של הצמחים בעלי פרחים (אנגיוספרמים), הם המגוונים ביותר פיזית ומציגים גם מגוון רחב של שיטות רבייה. גם בצמחים שאינם בעלי פרחים (אצות ירוקות, טחבים, טחבי כבד, שרכנים וחשופי זרע כמו מחטנאים) יש אינטראקציות מורכבות בין התאמות מורפולוגיות לגורמים סביבתיים בתהליכי הרבייה המינית שלהם.

מערכת הרבייה, או האופן שבו הזרע מצמח אחד מפרה את הביצית של צמח אחר, תלויה במורפולוגיית הרבייה, והיא הגורם החשוב ביותר בקביעת המבנה הגנטי של אוכלוסיות צמחים שאינן משתרעות בשיבוטים. החוקר כריסטיאן קונרד שפרנגל (1793) חקר את רביית הצמחים בעלי הפרחים ולראשונה הבין שתהליך ההאבקה כולל אינטראקציות ביוטיות ואביוטיות כאחד. תיאוריות הברירה טבעית של צ'ארלס דרווין התבססו על עבודה זו כדי לבנות את תאוריית האבולוציה שלו, הכוללת ניתוח של הקו-אבולוציה של פרחים ומאביקי החרקים שלהם.

## מבנים ותפקידים
הצמחים מתאפיינים במגוון מבנים מיניים, הכוללים פרחים, פירות, זרעים ותרמילים. בפרחים ישנם חלקי רבייה זכריים (אבקנים) ונקביים (עלי). הפרחים יכולים להיות חד-מיניים (כלומר, פרחים זכריים או נקביים) או דו-מיניים (כלומר, פרחים המכילים גם חלקי זכר וגם חלקי נקבה).

## הערות שוליים

קטגוריה:מורפולוגיה של צמחים
הדיוויזיה ה-255 (האימפריה הגרמנית)

**הדיוויזיה ה-255** (בגרמנית: **255. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-11 בינואר 1917 ופעלה אך ורק בחזית המערבית, ואף השתתפה בקרב סן-מייל. לאחר תום המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

## מפקדים
* גנרל-מיור אלברט מילר (11 בינואר 1917 – 2 ביולי 1918)
* גנרל-מיור מקס יונג (3 ביולי 1918 – 2 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

255
255
חתירה בקאנו

ממוזער|351x351 פיקסלים
**חתירה בקאנו** היא פעילות ספורטיבית ופנאי הכוללת תנועה על פני מים באמצעות קאנו ומשוטים. בעבר הקאנו שימש ככלי תחבורה שאפשר לנוע בנהרות ואגמים לצורכי דיג, ציד ומסחר. במהלך השנים, התפתח הקאנו מכלי עבודה חיוני לספורט תחרותי הכולל תחרויות מקצועיות כמו ספרינט.

## היסטוריה של חתירה בקאנו
חתירה בקאנו החלה בתור אמצעי תחבורה וכלי שימושי בחברות קדומות רבות ברחבי העולם. הילידים בצפון אמריקה ובאמזונס בנו קאנו מעצים גדולים כמו עץ הברזיל. בשבטים בצפון אמריקה, השתמשו בעיקר בקליפת עץ הבירץ' בגלל הקלילות והעמידות שלו. הצורה הייחודית של הקאנו אפשרה לנוע במהירות במים רדודים ולהתמודד עם תנאי מים מגוונים, דבר שהפך את הקאנו לכלי חיוני למסחר, דיג וציד.

המתיישבים האירופיים שלמדו על השימוש בקאנו מהילידים שיפרו את העיצוב באמצעות טכניקות וחומרים חדשים, ובכך יצרו קאנו היברידי המשלב אלמנטים מסורתיים עם חדשניים. במהלך המאות ה-19 וה-20, שיפורים נוספים בחומרים כמו פיברגלס וקרבון פייבר שיפרו עוד יותר את הקאנו, שהפך לקל יותר ועמיד יותר.

## סוגי חתירה בקאנו
חתירה בקאנו כוללת מגוון רחב של פעילויות, החל מתיור וחתירה רגועה במים רגועים ועד לתחרויות אולימפיות במים סוערים. הסוגים העיקריים של חתירה בקאנו כוללים:

# **חתירה פנאי**: רבים מוצאים הנאה בחתירה רגועה באגמים ונהרות, כשהמטרה היא ליהנות מהנוף ולהירגע. חתירה כזו מתאימה לכל הגילאים וכוללת לעיתים גם פעילויות כמו דיג וצפייה בציפורים.
# **תחרויות חתירה**: חתירה תחרותית כוללת משחים במהירות (ספרינט) וחתירה במים סוערים (סלאלום). המשחים כוללים מרחקים מגוונים ומחייבים טכניקה וכושר גופני גבוהים. בתחרויות סלאלום, החותרים צריכים לנווט את הקאנו שלהם דרך שערים במורד נהר סוער, דבר המצריך מיומנות ושליטה גבוהה.
# **חתירה במים סוערים**: פעילות מאתגרת הכוללת חתירה בנהרות עם זרמים חזקים ומפלים. סוג זה של חתירה דורש ציוד מיוחד ומיומנות גבוהה, והוא פופולרי בקרב חובבי הרפתקאות.

## טכניקות חתירה
כדי להצליח בחתירה בקאנו, חשוב להכיר מספר טכניקות חתירה בסיסיות. אחת הטכניקות הבסיסיות היא ה-J-Stroke, המאפשרת להוביל את הקאנו בכיוון הרצוי ללא צורך להחליף צדדים. טכניקה נוספת היא ה-Draw Stroke, המשמשת להזזת הקאנו הצידה, ושימוש בה חשוב במיוחד במצבים של חתירה במים סוערים.

## ציוד חתירה
ציוד החתירה כולל את הקאנו עצמו, משוטים, חגורת הצלה, ביגוד מתאים ונעליים ובנוסף, ציוד מגן כמו קסדה וביגוד נאופרן חיוניים במיוחד בחתירה במים קרים וסוערים.

## קישורים חיצוניים

## הערות שוליים

קטגוריה:קאנו/קיאק
קטגוריה:ספורט אתגרי
קטגוריה:ספורט אולימפי
ימי הפרח והאהבה

"**ימי הפרח והאהבה**" הוא סינגל שהוקלט על ידי הזמרת הישראלית קורין אלאל. את השיר הוציאה במאי 1992 לאור חברת התקליטים NMC יונייטד אנטרטיינמנט, כסינגל הרביעי מתוך אלבומה החמישי של אלאל, "זן נדיר".

## על השיר
"ימי הפרח והאהבה" נכתב על ידי יענקל'ה רוטבליט בהתאם ללחן שחיברה אלאל. על ההפקה המוזיקלית הייתה יהודית רביץ אחראית. השיר מתאר חוויה אינטימית ונוסטלגית של אהבה בין זוג צעירים במרכז עירוני צפוף וקטן, כנראה בתל אביב-יפו. בשיר מתוארת דירה קטנה ופשוטה עם חפצים שונים המעידים על אופי החיים החופשיים והבוהמיים של הדמויות. חפצים כמו מקל קטורת מהודו, תקליטים של זמרים נשכחים, וספרים מאת סופרים ומשוררים ישראליים, דוגמת לאה גולדברג, נתן אלתרמן ונתן זך, מביאים לידי ביטוי את התשוקה לאמנות ולרוחניות של שתי הדמויות. החוויות המשותפות המתוארות בשיר כוללות רגעים של אינטימיות ושיחות משמעותיות, כמו גם פעילויות כמו יוגה והאזנה למוזיקה.

בחלק השני מתארת הדוברת את סיום התקופה ההיא והפרידה מהאהובה. נשארת תחושה של נוסטלגיה וגעגועים לימים הפשוטים והיפים ההם, בהם האהבה הייתה במרכז ובהתאם למילות השיר, כל חידה הייתה יכולה להיפתר. התחושות החזקות של חיבור ואהבה עולות במילים האחרונות, שמזכירות את הימים המלאים בפרחים.

## עטיפה
בעיצוב העטיפה ניתן לראות סמל דמוי עלה או להבה בצבע ורוד על רקע בהיר. במרכז התמונה מופיעות מילות השיר "ימי הפרח והאהבה" בכתב עברי, מסודרות בטור אחד. הסמל הוורוד מעניק תחושה של רוחניות, פתיחות ואמנותיות, שמתאימה לתוכן השיר המתאר אהבה, ונוסטלגיה.

## הצלחה מסחרית
ב-17 במאי 1992 הוצג "ימי הפרח והאהבה" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-21. ב-14 ביוני עלה למקום ה-16 – המיקום הגבוה ביותר אליו הגיע. לבסוף, ב-19 ביולי יצא מהדירוג השבועי לאחר שמונה שבועות צעידה רצופה. ברדיו גלי צה"ל הגיע בשיאו למקום העשירי.

## מיקומי שיא

## קישורים חיצוניים

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי קורין אלאל
קטגוריה:שירים שהופקו על ידי יהודית רביץ
קטגוריה:שירים על פרחים
קטגוריה:שירי אהבה בעברית
קטגוריה:סינגלים בהוצאת NMC יונייטד אנטרטיינמנט
טארק סכתיווי

**טארק סכתיווי** (במרוקאית: **طارق السكتيوي**; נולד ב-13 במאי 1977) הוא כדורגלן עבר מרוקאי ששיחק בעמדת הקיצוני.

כיום מאמן את נבחרת מרוקו עד גיל 23.

## קריירת מועדונים
סכתיווי נולד בפאס והתחיל לשחק כדורגל בקבוצה המקומית מגרב פאס. בגיל 20 חתם באוסר. במדיה שיחק רק קבוצת המילאים. ב-8 באוגוסט 1998 ערך את הופעת הבכורה שלו בקבוצה בהפסד 1-0 לסטאד רן. בשנת  שיחק במאריטימו ונשאטל גזמקאס.

בינואר  חתם בוילם II בה שיחק ארבע עונות. בקיץ  חתם בא.ז. אלקמאר.

ביולי  חזר לפורטוגל וחתם בפורטו. למעט בחצי העונה השני של עונת  בה הושאל לואלבייק, בפורטו שיחק 3 שנים בהן לא רשם דקות משחק רבות. ב-6 בנובמבר 2007 הבקיע את שערו היחיד בליגת האלופות בניצחון 1-2 נגד אולימפיק מרסיי.

ב-2 ביולי 2009 חתם בעג'מאן לעונה אחת. בסיום העונה הודיע על פרישה, אך כעבור זמן קצר חזר למגרב פאס בה שיחק עונה אחת.

## קריירה בינלאומית
ב-8 בפברואר 2001 ערך את הופעת הבכורה שלו בנבחרת מרוקו בתיקו 1-1 נגד . 6 ימים לאחר מכן הבקיע את שער הבכורה שלו בנבחרת בתיקו 1-1 נגד .

בשנת  חזר לסגל הנבחרת לאחר 4 שנים והיה חלק ממנה עד . לזכותו 7 שערים ב-21 הופעות בנבחרת והשתתפות עם נבחרת בגביע אפריקה לאומות 2008. 

## קריירת אימון
עם פרישתו מכדורגל הצטרף כמאמן באקדמיית הכדורגל מוחמד השישי. בשנת  חזר למגרב פאס כמאמן. בהמשך אימן גם בווידאד פאס. ב-20 בנובמבר  הוא זכה עם הקבוצה בגביע אחרי ניצחון 1-2 בגמר נגד אולימפיק סאפי.

בפברואר  חתם לשנה וחצי במוגרב טטואן. למרות זאת ביולי של אותה שנה פוטר אחרי שהפר חוזה.

בספטמבר  מונה למאמן של ברקאן. כחודש לאחר מכן זכה עם הקבוצה בגביע הקונפדרציה האפריקאית אחרי ניצחון בגמר 0-1 נגד פירמידות. ב-7 במרץ 2021 התפטר מתפקידו.

בקיץ  מונה למאמן של אמיטרס. ב-27 בדצמבר התפטר מתפקידו כאשר קבוצתו במקום האחרון.

בשנת  מונה למאמן של אוניון דה תוארגה. ביולי  חזר למגרב פאס.

ב-29 בפברואר 2024 מונה למאמן הנבחרת האולימפית של מרוקו וזכה עימה במדליית ארד באולימפיאדת פריז.

## תארים

## קישורים חיצוניים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:חלוצי כדורגל מרוקאים
קטגוריה:פאס: כדורגלנים
קטגוריה:כדורגלני אוסר
קטגוריה:כדורגלני מאריטימו
קטגוריה:כדורגלני נשאטל גזמאקס
קטגוריה:כדורגלני וילם II
קטגוריה:כדורגלני פורטו
קטגוריה:כדורגלני ואלבייק
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2008
קטגוריה:ספורטאים מרוקאים בצרפת
קטגוריה:ספורטאים זרים בפורטוגל
קטגוריה:ספורטאים זרים בשווייץ
קטגוריה:ספורטאים זרים בהולנד
קטגוריה:ספורטאים זרים באיחוד האמירויות הערביות
קטגוריה:מאמני כדורגל מרוקאים
קטגוריה:ילידי 1977
עמנואל פבלינסקי

**עמנואל פבלינסקי** (ברוסית: **Иммануил Лазаревич Фабелинский**; 27 בינואר 1911 - 2 באוגוסט 2004) היה פיזיקאי סובייטי-רוסי ממוצא יהודי. הוא היה מומחה באופטיקה.
## קורות חיים
עמנואל פבלינסקי נולד בשנת 1911 בגרייבו (אז בתחומי האימפריה הרוסית כיום בפולין) למשפחה יהודית. אביו היה רופא. לאחר מלחמת העולם הראשונה המשפחה עברה לשטח רוסיה הסובייטית. בשנת 1929 פבלינסקי סיים לימודי בית ספר ומספר שנים עבד במפעל במחרטה.

בשנת 1931 פבלינסקי נסע למוסקבה והתקבל ללימודים באוניברסיטת מוסקבה אותה סיים בשנת 1936 עם תואר בפיזיקה. הוא נותר באוניברסיטה והחל לעבוד במעבדה של גריגורי לנדסברג. בתקופת מלחמת העולם השנייה הוא הועבר ביחד עם מכון בה עבר לקאזאן. בה סיים עבודת תואר שלישי בהדרכתו (1942). בתקופת מלחמת העולם השנייה הוא הועבר ביחד עם מכון בה עבר לקאזאן. ביחד הם עברו לעבוד במכון לבדב לפיזיקה. בשנת 1955 פבלינסקי סיים עבודת פוסט דוקטורט.

במקביל לעבודה במכון פבלינסקי היה מלמד באוניברסיטת מוסקבה, האוניברסיטה הלאומית למחקר גרעיני, מכון לאנרגטיקה של מוסקבה ומכון לפיזיקה וטכנולוגיה של מוסקבה. בשנת 1969 הוא מונה לפרופסור.

על הישגיו לקידום המדע בשנת 1979 פבלינסקי התקבל כחבר בהתכתבות לאקדמיה למדעים של ברית המועצות.

פבלינסקי פרסם כ-150 מאמרים בתחום אופטיקה פיזיקלית ואקוסטיקה. הוא פרסם ספר על פיזור האור שתורגמה לאנגלית. בהדרכתו הוכנו 17 עבודות תואר שלישי ו-4 עבודות פוסט-דוקטורט. בשנת 2005 בעריכת ויטלי גינזבורג פורסם אוסף עבודות של פבלינסקי ב-2 כרכים.

בשנת 1991 לפבלינסקי הוענק פרס של שם מנדלשטם ובשנת 2000 מדליית זהב על שם ואווילוב.

פבלינסקי נפטר בשנת 2004 במוסקבה ונטמן בבית העלמין ניקולו-ארכנגלסקויה.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1911
קטגוריה:נפטרים ב-2004
פיגוע הדקירה בחולון (2024)

**פיגוע הדקירה בחולון** התרחש ב-4 באוגוסט 2024 בוצע על ידי מחבל פלסטיני שדקר 4 אנשים בשלוש זירות שונות בחולון והביא למותם של גבר ואישה. בעלה של אחת מהנרצחים נפצע באורח קשה, ואדם נוסף באורח בינוני. המחבל נורה על ידי שוטר שעבר במקום ומת מפצעיו. 

## הפיגוע
סמוך לשעה 7:30 ביום ראשון, 4 באוגוסט 2024, המחבל הפלסטיני עמאר רזק כאמל עודה בן 34, תושב סלפית בשומרון, שהה בישראל ללא היתר שהייה בישראל, (שב"ח) הגיע לרחוב משה דיין בחולון, ודקר שני בני זוג, גבר כבן 70 ואשה בת 66, בזמן שעשו הליכת בוקר ופצע אותם באורח קשה ואנוש. בהמשך נקבע מותה של האישה. 

המחבל המשיך לתחנת אוטובוס סמוך לתחנת דלק ואחר כך הגיע לכניסה לחניון האוטובוסים ברחוב דן שומרון. בזירות אלו דקר גבר כבן 80 וצעיר כבן 26. הגבר נפצע אנוש ומותו נקבע בהמשך והצעיר נפצע באורח בינוני. 

המחבל נורה על ידי שוטר מתחנת חולון שעבר במקום, ומת מפצעיו.

מחקירת הפיגוע עלה כי המחבל הסתנן לתחומי מדינת ישראל דרך מחסום חיזמא שלושה ימים לפני הפיגוע מבלי שהיה לו היתר שהייה.

מיד לאחר הפיגוע מיפה צה"ל את ביתו של המחבל.

## ראו גם

* רצח שולמית רחל עובדיה

## הערות שוליים

חולון
קטגוריה:טרור פלסטיני
חולון
חולון
קטגוריה:חולון: פיגועים
גוד ניסנוב

**גוד סמנוביץ' ניסנוב** (באזרית: **Qod Semyonoviç Nisanov**; נולד ב-24 באפריל 1972) הוא מיליארדר ואיש עסקים יהודי-אזרי, בעליה של רשת הנדל"ן קייבסקאיה פלושצ'אד (Kievskaya Ploshchad).

הונו של ניסנוב מוערך בכ-2.7 מיליארד דולר והוא מדורג במקום ה-43 בין עשירי רוסיה ובמקום ה-132 בין היהודים העשירים בעולם על פי מגזין פורבס.

## קורות חיים
ניסנוב נולד בשנת 1972 בכפר קירמיזי קסבה, אזרבייג'ן לסמיון ניסנוב שהיה דירקטור במפעל השימורים שחדאג (Shahdag) במחוז גובה אשר בצפון אזרבייג'ן.

ניסנוב למד במכללה לפיננסים (Finance and Credit College) הממוקמת בעיר באקו ושירת בביטוח הלאומי בעודו עובד במפעל השימורים של אביו.

בתחילת שנות ה-90 לאחר שסיים את לימודיו, עבר להתגורר במוסקבה.

### קריירה
בשנת 1992, הקים יחד עם זרח אילייב את קבוצת קייבסקאיה פלושצ'אד (Kievskaya Ploshchad) העוסקת בפיתוח נדל"ן, מלונאות ומסעדנות.

בשנת 2014, נבחר לתפקיד סגן נשיא הקונגרס היהודי העולמי, אך איבד את תפקידו בשנת 2022 בשל הסנקציות שהטילה עליו ארצות הברית.

בחודש מרץ 2024, הפך לחבר בקונגרס היהודי-רוסי.

### חיים אישיים
ניסנוב נשוי, מתגורר במוסקבה ואב לארבעה ילדים.

## קישורים חיצוניים
* 

* 
* הפטרונים גוד ניסנוב וגבריאל גרמן זכרייב בקרסניה סלבודה, באתר כל הזמן
* 
* אזרבייג'ן: המיליארדרים היהודים באו לפגוש את הנשיא, באתר ביזנס
* נשיא אזרבייגא'ן: היהודים חיים בהרמוניה עם הלאומים האחרים במדינתו, באתר ביזנס
* 

## הערות שוליים

קטגוריה:אנשי עסקים יהודים רוסים
קטגוריה:יהודים אזרים
קטגוריה:מיליארדרים יהודים רוסים
מודיעין פיננסי

**מודיעין פיננסי (FININT)** הוא איסוף מידע על העניינים הכספיים של גורמים בעלי עניין, במטרה להבין את טבעם ויכולותיהם ולחזות את כוונותיהם. המונח מתייחס בעיקר בהקשר של אכיפת חוק ופעילויות קשורות. אחד המטרות העיקריות של מודיעין פיננסי היא זיהוי עסקאות כספיות שעשויות לכלול הונאת מס, הלבנת הון או פעילות פלילית אחרת. כמו כן, מודיעין פיננסי יכול להיות מעורב בזיהוי מימון של ארגונים פליליים וטרוריסטיים. מודיעין פיננסי מחולק לשני תחומים עיקריים: איסוף וניתוח. האיסוף נעשה בדרך כלל על ידי סוכנות ממשלתית, המכונה יחידת מודיעין פיננסי (FIU). הסוכנות אוספת מידע גולמי על עסקאות ודיווחים על פעילות חשודה (SAR) המסופקים בדרך כלל על ידי בנקים וגורמים אחרים כחלק מדרישות רגולטוריות. הנתונים עשויים להיות משותפים עם מדינות אחרות דרך רשתות בינלאומיות. הניתוח עשוי לכלול בדיקה מדוקדקת של נפח גדול של נתוני עסקאות באמצעות טכניקות כריית נתונים או התאמת נתונים כדי לזהות אנשים שעשויים להיות מעורבים בפעילות מסוימת. ניתן גם לבדוק דיווחים על פעילות חשודה ולקשר אותם עם נתונים אחרים במטרה לזהות פעילות ספציפית.

## איסוף מידע
מודיעין פיננסי כולל בדיקה מדוקדקת של נפח גדול של נתוני עסקאות, המסופקים בדרך כלל על ידי בנקים וגורמים אחרים כחלק מדרישות רגולטוריות. בנוסף, ניתן להשתמש בטכניקות כריית נתונים או התאמת נתונים כדי לזהות אנשים שעשויים להיות מעורבים בפעילות מסוימת. במדינות רבות יש דרישות רגולטוריות לדיווח מצד המוסדות הפיננסיים שלהן. ייתכן שלארגון מודיעין פיננסי תהיה גישה לנתונים גולמיים במוסד פיננסי. מהבחינה המשפטית, סוג זה של איסוף יכול להיות מורכב מאוד. לדוגמה, ה-CIA השיג גישה לזרמי הנתונים של SWIFT דרך תוכנית המעקב אחרי מימון טרור, אך פעולה זו הפרה את חוק הפרטיות בבלגיה. דרישות דיווח עשויות לא להשפיע על מערכות העברת ערך בלתי רשמיות (IVTS), שהשימוש בהן עשוי להיות נוהג תרבותי מקובל, ובסכומים שלא היו דורשים דיווח אם היו במוסד פיננסי קונבנציונלי. מערכות IVTS יכולות לשמש גם למטרות פליליות של התחמקות מפיקוח.

## ניתוח
דוגמאות לניתוח מודיעין פיננסי עשויות לכלול:
* זיהוי דיירים בעלי סיכון גבוה על בסיס היסטוריית שכירות קודמת.
* גילוי נמנעי מס המנסים להימלט מחובותיהם הפיננסיות באמצעות העברת נכסים בסתר מחוץ לאזורי שיפוט ממסים.
* זיהוי מקומות מחסה בהם פושעים מסתירים את הכנסות הפשע.
* מעקב אחר כיצד סכום גדול של כסף שנמסר ליחיד ממוקד נעלם.
* בדיקה אם יחיד מושחת חווה כלפתע הכנסות בלתי מוסברות.
* גילוי קשרים בין תאי טרור באמצעות העברות כספים.

## הערות שוליים

קטגוריה:מימון טרור
קטגוריה:אמצעי איסוף מודיעין
קטגוריה:פשעים כלכליים
פלטוגה

**פלטוגה** (ברוסית: **Па́лтога**) הוא כפר במחוז ויטגרה של מחוז וולוגדה ברוסיה, ומשמש כמרכז המנהלי של היישוב הכפרי קזאקובסקי.

## גאוגרפיה
הכפר ממוקם על הכביש R37. המרחק ממרכז המחוז ויטגרה הוא 17 ק"מ. היישובים הקרובים ביותר הם יז'יני (6 ק"מ), קיושבו (4 ק"מ) ונובינקה (6 ק"מ).

## היסטוריה
הכפר הוקם ב-27 ביוני 2001 כתוצאה מאיחוד הכפרים אקולובו, אריסטובו, וסקובו, קזקובו, קורובייניקובו, קוזנצובו, פלטוגסקי פרבוז, רוחטינובו, סמנובו, סוחרובו, טרונינו, אוגולשצ'ינה, צ'באקובו ויאשקובו. מפלטוגה ירש הכפר את מעמדו כמרכז המועצה הכפרית ואת קוד הכפר "OKATO".

## מידע כללי
בכפר פועלים בית ספר-פנימייה לתלמידים עם צרכים מיוחדים, ספרייה, בית תרבות, סניף דואר וחנויות.

בשטח פלטוגה נמצאים שני כנסיות אורתודוקסיות: כנסיית התגלות האדון (נבנתה ב-1733) וכנסיית איקונת אם האלוהים זנמנייה (נבנתה ב-1810).

כנסיית התגלות האדון, שנבנתה מעץ, החלה לעבור שחזור בשנות ה-90 של המאה ה-20, אך העבודות לא הושלמו, מה שהוביל לקריסת הכנסייה ב-27 בינואר 2009. פיגומי הבנייה שלא פורקו גרמו לקריסת חלקה העליון של הכנסייה - ככל הנראה הצטבר עליהם שלג והלחות פגעה בקירות, מה שהוביל לריקבון בקורות. הבניין עמד ריק במשך 40 השנים האחרונות, לפני כן שימש כמועדון. ב-2015 חודשו עבודות השחזור, תחילה במימון מענק של 13 מיליון רובל, וב-2018 הוקצו 13.5 מיליון רובל נוספים מתקציב המדינה במסגרת תוכנית "תרבות רוסיה". ב-2019 הושלמו עבודות השחזור של המבנה המרכזי.

נכון ל־2010 אוכלוסיית הכפר מנתה 261 אנשים.

## קישורים חיצוניים

## הערות שוליים

קטגוריה:יישובים שהוקמו ב-2001
ג'מעיית אל-ופא לריעאיית אל-מוסינין

**ג'מעיית אל-ופא לריעַאיַת אל-מוסינין** (, בתעתיק מדויק: **גַ'מְעִ֫יַּת אלְוַפַאא' לִרִעַ֫איַת אלְמֻסִנִּ֫ין**) הוא ארגון צדקה הפועל בעיר עזה. תרגום שמה לעברית הוא "עמותת הנאמנות לטיפול בקשישים". הארגון הוכרז על ידי ממשלת ישראל כארגון טרור הקשור לחמאס.

ממשלת ישראל הכריזה על הארגון כקשור לחמאס, דבר שהוביל להוספתו לרשימת הארגונים האסורים. ארגון הסיוע האסלאמי (Islamic Relief) טען כי האנליסטים הישראלים בלבלו בין הארגון לבין בית החולים אל-ופא בעזה, אשר נתמך גם על ידי ארצות הברית וגם על ידי בריטניה.

## הערות שוליים

קטגוריה:חמאס
קטגוריה:מימון טרור
הדיוויזיה ה-88 (האימפריה הגרמנית)

**הדיוויזיה ה-88** (בגרמנית: **88. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה באוגוסט 1915 מדיוויזיית "מנגס" המאולתרת. בתחילה היא כללה יחידות פרוסיות שבסיסן בברסלאו ויחידות סקסוניות. הדיוויזיה נפרסה בחזית המזרחית עד תחילת דצמבר 1917 ובעקבות שביתת הנשק שם עברה בסוף החודש לחזית המערבית. במסגרת התארגנויות שונות הועברו הכוחות הסקסונים ב-1917, ומאז הדיוויזיה הייתה יחידה פרוסית גרידא.

החל מינואר 1918, הדיוויזיה התרעננה ואומנה בסדאן לקראת מתקפת האביב הגרמנית. ב-21 במרץ היא השתתפה בקרבות ההגנה המוצלחים ליד אולנון על האן. היא ספגה אבדות כבדות בקרבות מ-27 במרץ עד ה-2 באפריל דרומית מזרחית לאמיין. ב-12 באפריל היא הוחלפה על ידי דיוויזיית הרגלים ה-11 מדרום לרוברו, וב-25 באפריל על ידי דיוויזיית המילואים ה-33 על מנת להתרענן שוב. מה-13 ביולי היא השתתפה בגזרת טאור ממערב למיקום הקודם וספגה אבדות כבדות במתקפה הלא מוצלחת שבאה לאחר מכן מפגזי גז רעיל. לאחר התרעננות נוספת ברת'ל ב-4 בספטמבר, הדיוויזיה נפרסה מצפון ל-Thiaucourt ב-23 בספטמבר, והוחלפה בדיוויזיית הרגלים ה-224 ה-224 ב-16 עד 17 באוקטובר. מ-21 באוקטובר ועד שביתת הנשק של קומפיין היא נפרסה ב-Cunel מצפון למונפאוקון. לאחר המלחמה חזרו חיילי הדיוויזיה לגרמניה, וב-24 בינואר 1919 פורקה הדיוויזיה.

## מפקדים
* גנרל-לויטננט וילהלם פון מנגס (27 בינואר 1915 – 2 במרץ 1916)
* גנרל חיל הרגלים הרמן קלאוזיוס (3 במרץ 1916 – 18 בספטמבר 1916)
* גנרל-לויטננט אלפרד פון בודנברוק (19 בספטמבר 1916 – 11 בדצמבר 1917)
* גנרל-מיור וילהלם פון בצווארשובסקי (12 בדצמבר 1917 – 24 בינואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


88
88